google/wiki40b huggingface dataset:
कलन

समाकलन

समाकलन(Integral Calculus) यह एक विशेष प्रकार की योग क्रिया है जिसमें अति-सूक्ष्म मान वाली (किन्तु गिनती में अत्यधिक, अनन्त) संख्याओं को जोड़ा जाता है। किसी वक्र तथा x-अक्ष के बीच का क्षेत्रफल निकालने के लिये समाकलन का प्रयोग करना पड़ता है।

इतिहास

कैलकुलस के विकास का मुख्य श्रेय लैब्नीज (Leibniz) और आइजक न्यूटन को दिया जाता है। किन्तु इसकी जड़ें बहुत पुरानी हैं।
भारत के केरल के महान गणितज्ञ माधव ने चौदहवीं शताब्दी में कैलकुलस के कई महत्वपूर्ण अवयवों की चर्चा की और इस प्रकार कैलकुलस की नींव रखी। उन्होने टेलर श्रेणी, अनन्त श्रेणियों का सन्निकटीकरण (infinite series approximations), अभिसरण (कन्वर्जेंस) का इन्टीग्रल टेस्ट, अवकलन का आरम्भिक रूप, अरैखिक समीकरणों के हल का पुनरावर्ती (इटरेटिव) हल, यह विचार कि किसी वक्र का क्षेत्रफल उसका समाकलन होता है, आदि विचार (संकल्पनाएं) उन्होने बहुत पहले लिख दिया।
फर्मा तथा जापानी गणितज्ञ सेकी कोवा ने भी इसमें योगदान दिया।

कैल्कुलस के विकास में भारत का योगदान

चंद्र ग्रहण का एक सटीक मानचित्र विकसित करने के दौरान आर्यभट्ट को इनफाइनाटसिमल की परिकल्पना प्रस्तुत करना पड़ी, अर्थात् चंद्रमा की अति सूक्ष्मकालीन या लगभग तात्कालिक गति को समझने के लिए असीमित रूप से सूक्ष्म संख्याओं की परिकल्पना करके उन्होंने उसे एक मौलिक अवकल समीकरण के रूप में प्रस्तुत किया। आर्यभट्ट के समीकरणों की 10वीं सदी में मंजुला ने और 12वीं सदी में भास्कराचार्य ने विस्तारपूर्वक व्याख्या की। भास्कराचार्य ने ज्या फलन के अवकलज (डिफरेंशल) का मान निकाला। परवर्ती गणितज्ञों ने समाकलन (इंटिग्रेशन) की अपनी विलक्षण समझ का उपयोग करके वक्र तलों के क्षेत्रफल और वक्र तलों द्वारा घिरे आयतन का मान निकाला।

आधारभूत संकल्पनाएं (concepts)

फलन, सीमा, सातत्य, श्रेणी का अनन्त तक योग, अत्यणु (infinitesimal) आदि संकल्पनाओं की समझ और विकास ने कैलकुलस को जन्म दिया।

कलन का मूलभूत प्रमेय

'समाकलन और अवकलन एक दूसरे के व्युत्क्रम क्रियायें हैं'। इस कथन की पुष्टि करने वाले दो प्रमेयों को कलन का मूलभूत प्रमेय कहा जाता है। इन प्रमेयों की‌ खोज न्यूटन तथा लेइब्नित्ज़ ने की थी।

उपयोग

कैलकुलस का उपयोग सभी भौतिक विज्ञानों, इंजीनियरी, संगणक विज्ञान, सांख्यिकी, अर्थशास्त्र, वाणिज्य, आयुर्विज्ञान, एवं अन्यान्य क्षेत्रों में होता है। जहाँ भी किसी डिजाइन समस्या का गणितीय मॉडल बनाया जा सकता हो और इष्टतम (optimal) हल प्राप्त करना हो, कलन का उपयोग किया जाता है। कलन की सहायता से हम परिवर्तन के अनियत चर दरों (non-constant rates) को भी लेकर आसानी से आगे बढ़ पाते हैं।
संजय गर्ग

राजनीतिक करियर

धरम सिंह सैनी ने उत्तर प्रदेश विधानसभा चुनाव, 2017 में समाजवादी पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी भारतीय जनता पार्टी के प्रत्याशी राजीव गुंबर को 4,636 मतों से पराजित कर जीत दर्ज की।
विजयता पंडित

विजयता पंडित भारतीय अभिनेत्री और पार्श्व गायिका है जिन्हें उनकी पहली फिल्म लव स्टोरी (1981) के लिये जाना जाता है। पंडित जसराज उनके चाचा हैं। जबकि सुलक्षणा पंडित उनकी बड़ी बहन और जतिन-ललित उनके छोटे भाई हैं।

करियर

राजेंद्र कुमार ने उन्हें लव स्टोरी (1981) में अपने बेटे कुमार गौरव के साथ लिया, जो कि बॉक्स ऑफिस पर "ब्लॉकबस्टर" बन गई। विजयता फिल्मों में वापस एक और हिट मोहब्बत (1985) में दिखीं। कुछ और फिल्में जिसमें विजयता ने प्रमुख भूमिका निभाई:- जीते हैं शान से (1986), दीवाना तेरे नाम का (1987) और जलजला (1988)। उन्होंने जो जीता वही सिकन्दर (1992), कभी हाँ कभी ना (1993) और साजिश (1998) जैसी फिल्मों के लिए गाया। 1990 से 2015 में उनकी मृत्यु तक वो संगीतकार आदेश श्रीवास्तव से विवाहित थी। जिससे उनके दो बेटे हैं।
जर्सी क्रिकेट टीम का ग्वेर्नसे दौरा

टी20ई सीरीज

साल 2019 से अब तक 4 मैचों की 2 (उसमें विश्व कप) सीरीज हुई हैं। उसमें ग्वेर्नसे ने 0 सीरीज और 0 आईसीसी टूर्नामेंट जीता हैं।
शोलिगा

शोलिगा, भारत की एक प्रमुख जनजाति हैं।
लोकतान्त्रिक गणराज्य

लोकतान्त्रिक गणराज्य सरकार का वह रूप है जो गणतंत्र और लोकतंत्र से अपनाए गए सिद्धांतों पर काम करता है। कई देश जो अपने आधिकारिक नामों में "लोकतान्त्रिक गणराज्य" शब्द का उपयोग करते हैं (जैसे अल्जीरिया, कांगो-किंशासा, इथियोपिया, उत्तर कोरिया, लाओस और नेपाल) को कई गैर-लाभकारी संस्थाओं द्वारा अलोकतांत्रिक माना जाता है।
कृषि प्रोद्योगिकी प्रबंध अभिकरण

आत्मा के कार्यक्रम

1 कृषक प्रशिक्षण कार्यक्रम।
2 अग्रिम पंक्ति प्रत्यक्षण कार्यक्रम।
3 कृषक वैज्ञानिक मिलन।
4 किसान मेला का आयोजन।
5 'कृषक गोष्ठी' एवं 'क्षेत्र दिवस' का आयोजन।
6 कृषकों की दक्षता-विकास हेतु भ्रमण का आयोजन।
7 उपयोगी कृषि-साहित्य का प्रकाशन।
8 कृषक हितार्थी समूहों का गठन एवं क्षमता संबर्घन।
9 कृषि के सर्वागीण विकास हेतु निजी क्षेत्रों की भागीदारी बढाना।
10 कृषि क्षेत्र में महिलाओं की भागीदारी को प्रोत्साहन करना।
11 फार्म स्कूल की स्थापना।
12 कृषि से संबद्ध सफलता की कहानियों का प्रकाशन एवं प्रसार।
13 अनुसंधान-प्रसार-कृषक-बाजार कडी के सबलीकरण की दिशा में कदम उठाना।
रॉकी (1981 फ़िल्म)

संक्षेप

शंकर (सुनील दत्त) शिक्षित युवक है, जो रतनलाल (अनवर हुसैन) द्वारा निर्माण व्यवसाय में कार्यरत है। शंकर संघ का नेता भी है और रतनलाल से कामगारों की सुरक्षा के उपायों को लागू कराना चाहता है। इससे पहले कि वह यह सब सुनिश्चित कर पाता, शंकर की दुर्घटना में मौत हो जाती है। उसकी पत्नी पार्वती (राखी) और बेटा राकेश उसके पीछे रह जाते हैं। इस घटना के कारण राकेश आघात में चला जाता है और यह आघात उसके दिमाग में हर बार दुहराता है जब उसकी माँ उसके पास आती है। पार्वती को राकेश से दूर रहने का निर्देश दिया जाता है और राकेश को रॉबर्ट (अमज़द ख़ान) और उसकी पत्नी कैथी (अरुणा ईरानी) द्वारा अपनाया जाता है और वे उसका नाम रॉकी रख देते हैं।
सालों बाद, रॉकी (संजय दत्त) बिना यह जाने बड़ा हो गया है कि उसको जन्म देने वाली जन्म माँ कौन है। रॉकी अपने जीवन में बेपरवाह है। फिर वह रेनुका (टीना मुनीम) के साथ प्यार में पड़ जाता है। तब उसे यह पता चलता है कि वह वास्तव में राकेश है और यह कि उसकी माँ अभी भी जीवित है। उसे ये भी पता चलता है कि उसके पिता की आकस्मिक मृत्यु नहीं हुई, बल्कि उसकी हत्या कर दी गई। रॉकी अपने पिता की मौत का बदला लेने के लिए निकल पड़ता है। उसे बलात्कार पीड़िता (रीना रॉय) से मदद मिलती है।
डेक्कन क्रॉनिकल

डेक्कन क्रॉनिकल भारत में प्रकाशित होने वाला एक अंग्रेजी भाषा का समाचार पत्र है।
खमीर

परिचय

साधारण व्यक्ति को यीस्ट से वस्तु का बोध होता हैं कि जिसे बनाने वाले गूँधे आटे में डालकर, उसे उठने और स्पंजी बनाने के लिये छोड़ देते हैं। ऐसे स्पंजी आटें ही स्पंजी पावरोटी बनती हैं। ऐसे यीस्ट साधारणतया टिकिये के रूप में बाजारों में बिकतें हैं। ऐसे यीस्ट से बड़े सूक्ष्म एककोशिक पादप रहते हैं। ये ही वास्तविक यीस्ट, या साक्खारोमिकेस् (saccharomyces), है। यीस्ट वस्तुत: एक वर्ग का पादप हैं। यह कवकों (fungus) से समानता रखता हैं।
यीस्ट वायु में सर्वत्र प्रचुरता से पाया जाता हैं। यह उष्णता, आर्द्रता और आहार के अभाव में जीवित रह सकता हैं और इसकी कार्यशीलता बनी रहती हैं। पर 100 डिग्री से0 पर आर्द्र ऊष्मा से यह नष्ट हो जाता हें। यह किणवन उत्पन्न करता हैं। इसी से इसका व्यवहार पावरोटी, सुरा या बीअर आदि बनाने में हजारों वर्षां से चला आ रहा हें, यद्यिप ऐसा होने के कारण का पता पहले पहल कगनार्ड डेलातूर (1771- 1857 ई0) ने ही लगाया था। उन्होंनें ही सिद्ध किया था कि यीस्ट सजीव पादप हैं, जो मुकुलन (buddinng) प्रक्रिया से बढ़ता हैं। कार्बनिक पदार्थो, विशेषत: स्टार्च और शर्कराओं में, यीस्ट से किणवन होता हैं। यीस्ट कोशिकाओं की वृद्धि के साथ साथ उनसे एंजाइम बनते हैं। ये एजाइम डायास्टेस, इंवर्टेंस (Æinvertase) और जाइमेस (zymase) हैं। डायास्टेस स्टार्च को विघटित करता, इनवर्टेस ईक्षुशर्करा को ग्लूकोस और फ्रुक्टोस में परिणत करता और जाइमेस ग्लुकोस और फ्रक्टोस शर्कराओं को ऐल्कोहॉल और कार्बन डाइऑक्साइड में परिणत करता हैं। ये सब प्रक्रियाएँ उपयुक्त अवस्था (उपयुक्त आर्द्रता और ताप) में संपन्न होती हैं। किणवन का उपयुक्त ताप 25 डिग्री - 30 डिग्री सें0 हैं।
व्यापार का यीस्ट दो प्रकार का होता है, एक शुष्क और दूसरा संपीडित। यीस्ट को मकई के आटे या स्टार्च के साथ मिलाकर टिकिया बनाई जाती है और तब उसे सुखाया जाता है। यही शुष्क यीष्ट है। इस रूप में यीस्ट निष्क्रिय या प्रसुप्त रहता है और बहुत काल तक सुरक्षित रखा जा सकता हैं। उपयुक्त पदार्थो के साथ मिलाने से यह सक्रिय हो जाता है और तब इससे काम लिया जाता है। संपीडित यीस्ट में प्रर्याप्त स्टार्च और आर्द्रता रहती है। इससे किणवन अल्प समय में होता है। यह यीस्ट अधिक समय तक सुरक्षित नहीं रखा जा सकता है। सुरक्षित रखने के लिये किसी ठंढे स्थान में रखना आवश्यक होता है। कुछ व्यक्ति अपने काम के लिये स्वयं अपना यीस्ट तैयार करते है। इसके लिये अनाज के दानों, विशेषत: जौ के दानों को पानी में भिंगाकर रखते हैं। इससे दाने अंकुरने लगते हैं। अंकुरने के बाद उसमें लैथ्क्टक अम्ल बनानेवाला बैक्टीरिया मिलाकर, अम्लीय बनाते हैं। अम्लीय बनाने का उद्देश्य उसे सड़ने से रोका होता है। इस प्रकार से प्राप्त पदार्थ यीस्ट के आहार का काम देता है। अब इसमें यीस्ट बीज डालकर किणवन के लिये छोड़ देते हैं। ताप स्थिर रखते हैं। इससे किणवन जल्द संपन्न होता है। अब उसे फिल्टर प्रेस में छानकर अलग रखते हैं। उसमें स्टार्च मिलाकर, दबाकर बड़ी बड़ी टिकिया बनाते हैं। इसके काटने से छोटी छोटी टिकियाँ प्राप्त होती हैं। अब स्टार्च के स्थान में मकई के आटे का व्यवहार होने लगा है।
पावरोटी, नाना प्रकार की मदिरा, ब्रांडी, हस्की, रम, बीअर आदि के बनाने में यीस्ट का व्यवहार होता है। औषधियों में इसका व्यवहार प्राचीन काल से होता आ रहा है। कोष्ठबद्धता, चर्मरोग, जठरांत्र रोगों में यीस्ट के लाभकारी सिद्ध होने का दावा किया जाता है।
केन्द्र-राज्य संबंध

केन्द्र-राज्य प्रशासनिक संबंध

अनु 256 के अनुसार राज्य की कार्यपालिका शक्तियाँ इस तरह प्रयोग लायी जाये कि संसद द्वारा पारित विधियों का पालन हो सके। इस तरह संसद की विधि के अधीन विधिंयों का पालन हो सके। इस तरह संसद की विधि के अधीन राज्य कार्यपालिका शक्ति आ गयी है। केन्द्र राज्य को ऐसे निर्देश दे सकता है जो इस संबंध में आवश्यक हो।
अनु 257 कुछ मामलों में राज्य पर केन्द्र नियंत्रण की बात करता है। राज्य कार्यपालिका शक्ति इस तरह प्रयोग ली जाये कि वह संघ कार्यपालिका से संघर्ष न करे। केन्द्र अनेक क्षेत्रों में राज्य को उसकी कार्यपालिका शक्ति कैसे प्रयोग करे इस पर निर्देश दे सकता है। यदि राज्य निर्देश पालन में असफल रहा तो राज्य में राष्ट्रपति शासन तक लाया जा सकता है।
अनु 258[2] के अनुसार संसद को राज्य प्रशासनिक तंत्र को उस तरह प्रयोग लेने की शक्ति देता है जिनसे संघीय विधि पालित हो केन्द्र को अधिकार है कि वह राज्य में बिना उसकी मर्जी के सेना, केन्द्रीय सुरक्षा बल तैनात कर सकता है
अखिल भारतीय सेवाएँ भी केन्द्र को राज्य प्रशासन पे नियंत्रण प्राप्त करने में सहायता देती हैं। अनु 262 संसद को अधिकार देता है कि वह अंतराज्य जल विवाद को सुलझाने हेतु विधि का निर्माण करे संसद ने अंतराज्य जल विवाद तथा बोर्ड एक्ट पारित किये थे। अनु 263 राष्ट्राप्ति को शक्ति देता है कि वह अंतराज्य परिषद स्थापित करे ताकि राज्यों के मध्य उत्पन्न मत विभिन्ंता सुलझा सके।
गैलिअम एन्टीमोनीड

गैलिअम एन्टीमोनीड एक अकार्बनिक यौगिक है।
टोबेको रेट्टल वाइरस

टोबेको रेट्टल वाइरस एक विषाणु है।
ढाल ज्वालामुखी

ढाल ज्वालामुखी जिसे शील्ड ज्वालामुखी, भी कहा जाता है, ज्वालामुखियों का एक प्रकार है। इन ज्वालामुखियों का निर्माण आमतौर पर लगभग पूरी तरह से तरल लावा प्रवाह के द्वारा होता है। इन ज्वालामुखियों का यह विशिष्ट नाम इसलिए पड़ा है क्योंकि, देखने में यह किसी योद्धा की ढाल के समान प्रतीत होते हैं, यानि एक ढाल के समान इनका आकार बड़ा और पार्श्व ऊँचाई कम होती है। इन ज्वालामुखियों के द्वारा उद्गारित अत्यधिक तरल लावा, जो कि अन्य अधिक विस्फोटक ज्वालामुखियों से निकले लावे की तुलना में अधिक दूर तक बहता है और लावे की एक व्यापक चादर का निर्माण कर, किसी ढाल ज्वालामुखी को इसका यह विशिष्ट रूप का प्रदान करता है। हवाई ज्वालामुखी भी इसका उदाहरण है।
वित्त वर्ष

वित्त वर्ष वह वर्ष होता है जो वित्तीय मामलोँ में हिसाब के लिए आधार होता है इसकी 12 माह की वह अवधि, जो प्रत्येक वर्ष 1 अप्रैल से प्रारम्भ होकर अगले वर्ष 31 मार्च को समाप्त होती है, वित्तीय वर्ष कही जाती है।N।
के बारे में

   एक वित्तीय वर्ष (या वित्तीय वर्ष या कभी-कभी बजट वर्ष) सरकारों द्वारा लेखांकन और बजट उद्देश्यों के लिए उपयोग की जाने वाली अवधि है, जो देशों के बीच भिन्न होती है यह व्यापार और अन्य संगठनों द्वारा वित्तीय रिपोर्टिंग के लिए भी उपयोग किया जाता है। कई न्यायालयों में कानूनों की वार्षिक वित्तीय रिपोर्ट तैयार करने और तैयार करने के लिए कंपनी की वित्तीय रिपोर्टों की आवश्यकता होती है, लेकिन आमतौर पर कैलेंडर वर्ष (1 जनवरी से 31 दिसंबर) के साथ संरेखित करने की रिपोर्टिंग अवधि की आवश्यकता नहीं होती है। कराधान कानूनों को आमतौर पर लेखा अभिलेखों की आवश्यकता होती है और वार्षिक आधार पर करों की गणना की जाती है, जो आम तौर पर सरकारी प्रयोजनों के लिए उपयोग किए गए वित्तीय वर्ष से मेल खाती है वार्षिक आधार पर कर की गणना विशेष रूप से प्रत्यक्ष कर के लिए प्रासंगिक है, जैसे आयकर। कई वार्षिक सरकारी शुल्क- जैसे कि परिषद दरों, लाइसेंस शुल्क, आदि-भी वित्तीय वर्ष के आधार पर लगाए जाते हैं, जबकि अन्य को एक वर्षगांठ के आधार पर लगाया जाता है।
"वित्तीय वर्ष का अंत" (एफवाईई) वह तिथि है जो वित्तीय वर्ष के अंत के निशान हैं। कुछ कंपनियां- जैसे सिस्को सिस्टम्स [1] - अपने वित्तीय वर्ष को प्रत्येक वर्ष सप्ताह के उसी दिन प्रदान करें, उदा। वह दिन जो एक विशेष तिथि के सबसे निकटतम (उदाहरण के लिए, शुक्रवार को 31 दिसम्बर के सबसे करीब) ऐसी प्रणाली के तहत, कुछ राजकोषीय वर्षों में 52 सप्ताह और अन्य 53 सप्ताह होंगे।
कैलेंडर वर्ष का उपयोग संयुक्त राज्य अमेरिका में लगभग 65% सार्वजनिक रूप से कारोबार वाली कंपनियों और ब्रिटेन, [2] और अन्य जगहों में बड़े निगमों के लिए, ऑस्ट्रेलिया, न्यूजीलैंड और जापान में उल्लेखनीय अपवादों के साथ वित्तीय वर्ष के रूप में किया जाता है। [ 3]
कई विश्वविद्यालयों में एक वित्तीय वर्ष होता है जो गर्मियों के दौरान समाप्त होता है, दोनों शैक्षिक वर्ष (और, सार्वजनिक विश्वविद्यालयों को शामिल करते हुए, राज्य सरकार के वित्तीय वर्ष के साथ) में वित्तीय वर्ष को संरेखित करने के लिए, और क्योंकि विश्वविद्यालय सामान्यतः कम व्यस्त है गर्मियों के महीनों उत्तरी गोलार्ध में यह जुलाई अगले जुलाई तक है। दक्षिणी गोलार्ध में यह कैलेंडर वर्ष है, जनवरी से दिसंबर तक। कुछ मीडिया / संचार-आधारित संगठन अपने वित्तीय वर्ष के आधार के रूप में प्रसारण कैलेंडर का उपयोग करते हैं।
वित्तीय वर्ष को आम तौर पर उस वर्ष से चिह्नित किया जाता है, जिसमें यह समाप्त होता है, इसलिए संयुक्त राज्य संघीय संघीय सरकार 14 नवंबर 2018 को किए गए खर्च वित्तीय वर्ष 2019 से जुड़ी होगी, अक्टूबर-सितंबर के एक राजकोषीय कैलेंडर पर कार्य करेगा।
तुम्बा शिल्प

तुम्बा शिल्प- बस्तर, छत्तीसगढ़ की जनजातियों के द्वारा लौकी पर गर्म लोहे के चाकू से किये गये पारंपरिक चित्रांकन को तुम्बा शिल्प कहते है।

इतिहास

भारत मैं कृषि के बाद सबसे ज्यादा आय कला जगत से प्राप्त होती है। भारत मै लगभग ८६ लाख गांव है, जिसके हर गांव मै कोई-ना-कोई शिल्प प्रेक्टिस की जाती है, इनमे से तुम्बा शिल्प छत्तीसगढ़ राज्य के बस्तर जिले के कई गांवो में आदिवासी लोगों द्वारा प्रेक्टिस की जाती है, जो उनकी आम जिन्दगी में अहम भुमिका निभाती है। बस्तर की वनवासी संस्कृति में तुम्बा उनकी जीवन यात्रा का हमसफर है। ऐसा माना जाता है कि तुम्बा (लौकी) जो एक प्रकार की सब्जी या फल होता है, का जन्म अर्फिका में हुआ था। पहले लौकी का इस्तेमाल खाने से ज्यादा बर्तन के रूप में किया जाता था। यह लबें आकार के साथ ही कद्दू की तरह गोल आकार का भी होता है। बडी साइज की लौकी को पेड पर लगभग एक साल तक पक्कने अथवा सुखाने के लिए छोड दिया जाता है, इस दौरान लौकी को छेडा नही जाता, अत: बाद मै उसे तोडकर उसकी धुमिल उपरी परत को लोहे के चाकु की सहायता से छील दिया जाता है और अन्दर की मुलायम सामग्री को मुडे हुए चाकु की सहायता से बाहर निकाल दिया जाता है, क्योंकि यह बहुत पतली होती है जो हटाने की प्रक्रिया के दौरान नष्ट हो सकती है। इसके बाद इसे धुप मै सुखने के लिए रख दिया जाता है, सुखने पर विभिन्न प्रकार की पारम्परिक आकृत्तियां ओर पैटर्न लौकी की सतह पर गर्म लौहे के चाकू की सहायता से तैयार किये जाते है। ये लोग कभी भी लौकी के प्राकृतिक आकार को नही बदलते है। परन्तु ये लोग लौकी पर गर्म लोहे के चाकू से पारंपरिक चित्रांकन कर उसे एक अदभुत कलाकृति मे बदल देते है। लौकी की सतह पर डिजाइन का काम पूरा हो जाने के बाद लौकी को नरम साबून एवं पानी से धो कर धूप मे सूखा दिया जाता है, सूखने के बाद वेक्स पाँलिश की जाती है जिससे कलाकृति चमक उठती है।
रुस्तम

रुस्तम फारस (इरान) का एक विख्यात वीर और योद्धा था। रुस्तम का समय ईसा की नवीं शती माना जाता है।
वह जालजार का पुत्र और शाम का पौत्र था। राजा बाहमन से हुई एक लड़ाई में उसकी मृत्यु हुई। जब वह युद्ध पर जानेवाला था तो उसकी स्त्री गर्भवती थी। अभियान पर जाते समय उसने उसे एक ताबीज दिया और कह दिया कि यदि लड़के का जन्म हो तो उसके हाथ में यह ताबीज बाँध दिया जाए। लड़के की उत्पत्ति होने पर उसका नाम सोहराब रखा गया किंतु शत्रुओं से बालक की रक्षा के विचार से तथा उसे अपने ही संरक्षण में रखे रहने की गरज से माता ने यह बात छिपा रखी और रुस्तम को यह खबर भेज दी गई कि लड़की पैदा हुई है। इससे रुस्तम को बड़ी निराशा हुई और वह घर न लौटकर अज्ञातवास में ही रहने लगा। निदान कई वर्ष बीतने पर सोहराब को भी युद्ध पर जाना पड़ा। संयोग से समरभूमि में रुस्तम से ही उसका मुकाबला हुआ जिसमें पहचाने न जाने के कारण वह धोखे से पिता के हाथ से मारा गया। 
अंग्रेजी में मैथ्यू आर्नल्ड नामक कवि ने 'सोहराब एंड रुस्तम' नामक खंडकाव्य में 'शाहनामा' के आधार पर इस घटना का बड़ा ही करुण और रोमांचकारी वर्णन किया है।
कछुआ

व्यवहार

कछुओं के रेटिना में असामान्य रूप से बड़ी संख्या में कोशिकाओं के होने से ये आसानी से रात के अंधेरे में देख लेते हैं। यह रंगों को देख सकते हैं और पराबैंगनी किरणों से लेकर लाल रंग तक को देख सकते हैं। कुछ भूमि में पाये जाने वाले कछुओं में तेजी की बहुत कमी देखने को मिलती है, इस तरह की कमी ज्यादातर शिकारियों में होती है, जो अचानक तेजी से शिकार को शिकार बना लेते हैं। हालांकि कुछ मांसाहारी कछुए अपने सिर को तेजी से स्थानांतरित करने में सक्षम हैं।
संगीता देवी हत्या कांड

असम के लखीमपुर जिले में होनेवाली इस हत्या के मामले को पहले एक बलात्कार का मामला समझा गया था। इस मामले में एक 31 वर्षीय महिला संगीता देवी जो एक वैवाहित नारी थी और अपनी लड़की को स्कूल से लाने के लिए ऑटो-रिक्शा में प्रवेश कर चुकी थी, अपराध का शिकार बनी। वाहन में सवार चालक और उसके साथी ने मौके का गलत फ़ायदा उठाकर उसे मार पीटकर चलते हुए ऑटो-रिक्शा से बाहर फेंका था। ज़मीन पर गिरते ही महिला का स्वर्गवास हो गया था।

प्रतिक्रिया

इस घटना के विरोध में अखिल असम विद्यार्थी संघ और महिला संगठनों ने हज़ारो की संख्या में व्यापक प्रदर्शन किये थे।

हत्या का कारण

बितोनी शर्मा, जो उस महिला का पति और स्थानीय भारतीय जनता पार्टी के युवा मोर्चा के नेता थे, ने बलातकार की बात को बिलकुल ही खारिज कर दिया। पुलिस के अनुसार पीड़ित महिला सहारा चिट फ़ंड से जुड़ी हुई थी। तहकीकात के अनुसार संगीता देवी के अवैध सम्बंध राजु चेतिया नामक व्यक्ति के साथ थे और यही उसकी हत्या का कारण बना।
२६३० ईसा पूर्व

२६३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गंगा प्रसाद बिरला

गंगा प्रसाद बिरला  को भारत सरकार द्वारा सन २००६ में समाज सेवा के क्षेत्र में पद्म भूषण से सम्मानित किया गया था। ये पश्चिम बंगाल से हैं।
ओखा रेलवे स्टेशन

ओखा रेलवे स्टेशन भारतीय रेल का एक रेलवे स्टेशन है। यह ओखा शहर में स्थित है। द्वारिका से २९ कि॰मी॰ दूर स्थित इस छोटे से समुद्रतटीय नगर की ऊंचाई समुद्रत से मात्र 5 मी. है। इससे कुछ दूर समुद्र में एक टापू पर बेट द्वारिका नामक बस्ती है। माना जाता है कि यही पौराणिक द्वारिका नगरी थी। तटवर्ती समुद्र में भी खोजकर्ताओं को इस जनविश्वास की पुष्टि योग्य प्रमाण मिले है। देश के अन्य भागों को जोड़ने के लिये भारतीय रेल द्वारा ओखा रेलवे स्टेशन से लम्बी दूरी की कई रेलगाड़ियाँ चलाई जाती हैं।
विश्व सिन्धी कांग्रेस

विश्व सिन्धी कांग्रेस (World Sindhi Congress / WSC, सिन्धी : ورلڊ سنڌي ڪانگريس), सिन्ध में कार्यरत एक गैरसरकारी संस्था है जो मानवाधिकारों की पक्षधर है एवं इससे सम्बन्धित शिक्षा पर कार्य करती है।
रामसहायदास

रामसहायदास हिन्दी के रीतिमुक्त कवि थे। ये 'भगत' नाम से प्रसिद्ध थे और इसी नाम से कविताएँ भी लिखते थे।

परिचय

रामसहायदास वाराणसी के चौबेपुर के रहनेवाले अस्थाना कायस्थ थे। भवानीदास इनके पिता और चिंतामणि इनके गुरु थे। काशीनरेश महाराज उदितनारायण सिंह (१७९५ - १८३५ ई.) ही इनके आश्रयदाता थे। इनके जन्मकाल के विषय में कोई सूचना नहीं मिलती, किंतु 'शिवसिंह सरोज' में इनका उपस्थितिकाल संवत् १९०१ विक्रमी दिया गया है। इनका काव्यकाल प्राय: सं. १८६१ वि. से १८८१ वि. तक माना जाता है। ये परम भक्त और प्रकृति से बड़े विनम्र थे।

कृतियाँ

इनकी रचनाओं के विषय में 'शिवसिंह सरोज' से पिंगलग्रंथ 'वृत्ततरंगिनी', 'मिश्रबंधु-विनोद' से 'रामसतसई' और रामनरेश त्रिपाठी कृत 'कविता कौमुदी' (भाग १) से 'शृंगारसतसई', 'वृत्ततरंगिनी', 'ककहरा' 'रामसप्तसति' एवं 'वाणीभूषण' की रचना मिलती है। 'रामसतसई', 'रामसप्तसति' और 'शृंगारसतसई' तीनों एक ही रचना के तीन नाम ज्ञात होते हैं। नाम के आधार पर अनुमान है कि 'वाणीभूषण', अलंकारनिरूपक ग्रंथ रहा होगा, जो अनुपलब्ध है। रामचंद्र शुक्ल ने 'ककहरा' को कवि की अंतिम कृति माना है। यह जायसी के अखरावट की पद्धति पर रची गई धर्म-नीति प्रधान रचना है। पिंगलनिरूपक कृति 'वृत्ततरंगिनी' की प्रति नागरीप्रचारिणी सभा, वाराणसी में सुरक्षित है।
कवि की प्रख्याति का कारण उसकी महत्वपूर्ण रचना 'रामसतसई' ही है। इसकी अनूठी भावव्यंजना और अपूर्व भाषाकौशल के नाते रामसहायदास का नाम हिंदी के रीतिमुक्त काव्यकारों के साथ आदर से लिया जाता है।
सतखोल, नैनीताल तहसील

भूगोल

सतखोल, विकास खंड रामगढ,  तहसील व् जिला नैनीताल, उत्तराखंड राज्य   अन्तर्गत कुमाऊँ मण्डल एक गाँव है। क्षेत्र के प्रमुख पर्यटन स्थलों में सतखोल का नाम प्रमुखता से आता है. सतखोल कुमाऊँ की पहाड़ियों में 2256 मीटर (7400 फीट) की ऊँचाई पर, नैनीताल से 50 किमी, हल्द्वानी से 72 किमी और दिल्ली से 343 किमी पर स्थित है। सतखोल 29 ° 30'00.6 "N 79 ° 37'11.7" E (29.500176, 79.619917) पर प्राकृतिक सौंदर्य से भरपूर है, जिसमें भारत के दूसरे सबसे ऊंचे शिखर, नंदादेवी सहित भारतीय हिमालय के शानदार दृश्य हैं। इसकी औसत ऊंचाई 2,256 मीटर (7,400 फीट) है। पहाड़ी स्थलाकृति के कारण, क्षेत्र में कृषि में मुख्यतः कृषको द्वारा फल उत्पादन किया जाता है जिसमे सेब, खुमानी, पुलम, आड़ू व् नाशपाती मुख्य रूप से है.

जनसँख्या

सतखोल में वर्ष 2017  की क्षेत्रीय जनगणना के अनुसार लगभग 560  लोग वर्तमान में यहां रहते है, जिसमे से लगभग 295 पुरुष वर्ग तथा 265 महिला वर्ग है।

निकटवर्ती पर्यटन स्थल

नौकुचियाताल
सातताल
नैनीताल
भीमताल
मुक्तेश्वर
अल्मोड़ा
रानीखेत

हवाई यात्रा द्वारा

सतखोल का निकटतम हवाई अड्डा पंतनगर है जो की सतखोल से 98 किलोमीटर की दुरी पर स्थित है. सतखोल से पंतनगर आने-जाने के लिए बस, टैक्सी नियमित रूप से उपलब्ध रहती है

रेल मार्ग द्वारा

सतखोल का निकटतम रेलवे स्टेशन काठगोदाम  है जो की सतखोल से 70  किलोमीटर की दुरी पर स्थित है. सतखोल से काठगोदाम आने-जाने के लिए बस, टैक्सी नियमित रूप से उपलब्ध रहती है

बस व् टैक्सी

सतखोल से हल्द्वानी  आने-जाने के लिए बस, टैक्सी नियमित रूप से उपलब्ध रहती है. बसों का संचालन हल्द्वानी बस स्टेशन से होता है, 2 से 3 घंटे में यह दूरी तय की जा सकती है.

होटल व् रिसोर्ट

सतखोल में  पर्यटकों के लिए होटल व् रिसोर्ट  उपलब्ध है जिनका किराया 1000 रूपये से 5000 रूपये तक है, साथ में कैंपिंग की सुविधा भी उपलब्ध है,  साथ ही उत्तराखंड सरकार की योजना "उत्तराखंड होम स्टे" के अंतर्गत होम स्टे की सुविधा भी काम डरो पर उपलब्ध है. 
साथ ही सतखोल में "सहज मार्ग" द्वारा स्थापित ध्यान व् योग केंद्र "हिमालयन आश्रम सतखोल" है.
खूनी दरवाजा

स्वाधीनता के बाद

भारत के विभाजन के दौरान हुए दंगों में भी पुराने किले की ओर जाते हुए कुछ शरणार्थियों को यहाँ मार डाला गया। दिसंबर २००२ में यह फिर कुख्यात हुआ जब तीन युवकों ने यहाँ एक चिकित्सीय छात्रा का बलात्कार किया। इस घटना के बाद से आम जनता के लिये यह स्मारक बंद कर दिया गया।

स्थापत्य

यह दरवाजा १५.५ मीटर ऊँचा है और दिल्ली क्वार्ट्जाइट पत्थर का बना है। इसके ऊपर चढ़ने के लिये तीन सीढ़ियाँ भी बनी हैं।
इंडियन रिपब्लिकन आर्मी

भारत की आजादी पाने की इच्छा इतनी प्रबल थी कि बहुत से लोगों ने ब्रिटिश फौज की नौकरी छोड़ दी और अंग्रेजों से लोहा लेने के लिए इंडियन रिपब्लिकन आर्मी (आईआरए) का गठन कर लिया। 18 अप्रैल सन् 1930 को बंगाल के चटगाँव में भारता की आजादी के दीवानों ने शौर्य का ऐसा प्रदर्शन किया कि वहाँ कुछ दिन के लिए ब्रिटिश हुकूमत का अंत ही हो गया। इंडियन रिपब्लिकन आर्मी के गठन का विचार आइरिस रिपब्लिकन आर्मी से प्रेरित था।

चटगांव शस्त्रागार पर आक्रमण

आईआरए के गठन से ऐसा प्रतीत होता था जैसे पूरे बंगाल में क्रांति की लहर आ गई हो और इसी के चलते सूर्य सेन के नेतृत्व में स्वतंत्रता के दीवानों ने 18 अप्रैल 1930 को चटगाँव के शस्त्रागार पर हमला बोल दिया तथा हथियारों पर कब्जा जमाकर ब्रिटिश शासन के खात्मे की घोषणा कर दी।
हुकूमत के नुमाइंदे यहाँ से दुम दबाकर भाग गए और कुछ दिन के लिए यहाँ अंग्रेजों का शासन नहीं रहा। चटगाँव के शस्त्रागार पर आईआरए के हमले ने आग में घी का काम किया और बंगाल से बाहर देश के कई अन्य हिस्सों में स्वाधीनता संग्राम काफी उग्र हो उठा। इस घटना का असर कई महीनों तक रहा।
पंजाब में हरिकिशन ने पंजाब के गवर्नर की हत्या की कोशिश की। दिसंबर 1930 में तीन जवानों विनय बोस, बादल गुप्ता तथा दिनेश गुप्ता ने कोलकाता की राइटर्स बिल्डिंग में प्रवेश किया और स्वाधीनता सेनानियों पर जुल्म ढहाने वाले पुलिस अधीक्षक को मौत के घाट उतार दिया।
आईआरए की इस जंग में दो लड़कियों प्रीतिलता वाडेदार तथा कल्पना दत्त ने भी महत्वपूर्ण भूमिका निभाई। अपनी सत्ता डगमगाते देख अंग्रेज बर्बरता पर उतर आए और क्रांति को दबाने के लिए पूरी ताकत झोंक दी।
महिलाओं और बच्चों तक को नहीं बख्शा गया। आईआरए के अधिकतर योद्धा गिरफ्तार कर लिए गए तथा तारकेश्वर दत्तीदार को फाँसी पर लटका दिया गया।
अंग्रेजों के चंगुल से बचने के लिए प्रीतिलता ने जहर खाकर मातृभूमि के लिए अपनी शहादत दे दी, जबकि कल्पना दत्त को आजीवन कारावास की सजा सुनाई गई।